

  

Δελτίο Τύπου

**Πρόγραμμα Δια Βίου Εκπαίδευσης**

**Το Σχολείο του Κωστή Παλαμά - Σεμιναριακά Μαθήματα**

Το Επιμελητήριο Κορίνθιας σας καλεί στο Σχολείο σεμιναριακών μαθημάτων του προγράμματος «Κωστής Παλαμάς» που διοργανώνει το Εθνικό και Καποδιστριακό Πανεπιστήμιο Αθηνών με θέμα την προβολή, διάδοση και αξιοποίηση του ελληνικού πολιτισμού και τουρισμού, διαμέσου των εργαλείων που μας προσφέρουν οι σπουδές επικοινωνίας με την ευρύτερή τους έννοια. Το συνολικό εγχείρημα αποσκοπεί να προσφέρει γνώσεις και δεξιότητες σχετικά με την επικοινωνία και τον ελληνικό πολιτισμό και επιπλέον μια κριτική αντίληψη γύρω από τις πολιτισμικές αναζητήσεις και εκδηλώσεις με τις συνιστώσες των σπουδών επικοινωνίας. Το πρόγραμμα απευθύνεται σε ενήλικες των κλάδων του τουρισμού, του πολιτισμού και της δημοσιογραφίας, καθώς και όσων ενδιαφέρονται για τα εν λόγω πεδία, με απώτερο στόχο την προβολή και προώθηση του εθνικού πολιτιστικού προϊόντος.

* Το «Σχολείο» του προγράμματος «Κωστής Παλαμάς» θα πραγματοποιηθεί στην Κόρινθο**28 Φεβρουαρίου έως και 3 Μαρτίου 2015** με θέμα: «**Πολιτιστική Κληρονομιά και Τουρισμός**».
* Η **δωρεάν συμμετοχή** στα σεμιναριακά μαθήματα απαιτεί την συνεπή παρουσία των εκπαιδευόμενων και την ενεργή συμμετοχή τους στις διαλέξεις που θα διεξαχθούν.
* Τόπος Διεξαγωγής: **Επιμελητήριο Κορινθίας (Ερμού 2)**
* Πρόγραμμα:

**I. Ανοιχτές εισηγήσεις**

Εισηγητές: ο ομότιμος καθηγητής του Παντείου Πανεπιστημίου Γιάγκος Ανδρεάδης,

η καθηγήτρια του Εθνικού και Καποδιστριακού Πανεπιστημίου Αθηνών Πέπη

Ρηγοπούλου και ο Δρ. Μιχάλης Λεφαντζής, Υπουργείο Πολιτισμού.

**II. Θεματικές ενότητες 32 ώρες διδασκαλίας**

Διδάσκουσες: Δρ Αναστασία Μαρινοπούλου, Δρ Άννα Μαυρολέων

** Λαϊκός Πολιτισμός και Τουρισμός**

Το μάθημα ‘Λαϊκός πολιτισμός’ συγκροτεί μία σειρά σεμιναριακών παραδόσεων

και εστιάζεται στην παρουσίαση και μελέτη θεμάτων πολιτισμού, λαϊκής

παράδοσης, τουριστικής πολιτικής και αναπτυξιακής αξιοποίησης.

 **Πολιτισμός και Τουριστική Αξιοποίηση**

Σκοπός τού σεμιναριακού μαθήματος είναι η επαφή των εκπαιδευόμενων μέσα

από μια διττή οπτική του «τουρίστα-επισκέπτη», του «πολίτη- διαχειριστή» και

η ανάδειξη νέων οπτικών στην προβολή-διαχείριση των χώρων και των

δρωμένων που τελέστηκαν ή που ακόμα τελούνται σε αυτούς…

Μετά το πέρας των ταχύρρυθμων μαθημάτων οι εκπαιδευόμενοι θα λαμβάνουν**βεβαιώσεις παρακολούθησης από το Εθνικό και Καποδιστριακό Πανεπιστήμιο Αθηνών**.

**Για την αίτηση συμμετοχής απευθυνθείτε στο:http://kostispalamas.uoa.gr**

****